ÜGYVÉD A PÁLYÁN
ZÖLDSÉG - GYÜMÖLCS
Tessék, Kang Hyo-min!
Kang Hyo-min kisasszonnyal beszélek?
Igen.
Han Su-cheol nyomozó vagyok az erőszakos bűnügyek osztályáról.
Miben segíthetek?
Gyilkosság gyanújával őrizetbe vettünk egy bizonyos Kim Yeong-mit.
A kihallgatás során
a kisasszony azt mondta, ön az ügyvédje, ezért hívtam fel.
- Kim Yeong-mi? - Igen.
Ön személyes kapcsolatban áll a kisasszonnyal,
vagy esetleg képviselte már őt?
Nem.
Nem hiszem, hogy ismerném.
Csak ügyvéd jelenlétében hajlandó vallomást tenni.
Nyilván nagyon elfoglalt, de bejönne a kapitányságra, hogy beszélhessünk?
Rendben.
Bemegyek.
Kim Yeong-mi kisasszony!
Megérkezett Kang Hyo-min kisasszony.
Hát eljött!
Beszéljenek nyugodtan.
Mondja,
találkoztunk mi már?
Tudtam, hogy nem fog emlékezni rám.
Hogyan?
Részben maga a felelős azért, ami velem történt.
Ezért kértem,
hogy maga legyen az ügyvédem.
TIZEDIK RÉSZ: A BÁMÉSZKODÓ
Nem rémlik.
Nekem sem.
A Yeong-mi elég gyakori név, szóval szerintem hallottam már.
- Találkoztál vele, mégsem emlékszel rá? - Nem.
Az összes barátodat ismerjük.
Talán egy középiskolai barát?
Lehet.
Oda nem együtt jártunk.
Szerintem nem voltunk barátok.
Idősebb nálam, és nem járt középiskolába.
Akkor talán az áldozatot ismered valahonnan.
Ő is csak az általánost végezte el, és nem a mi iskolánkba járt.
Egyikük sem járt középiskolába?
Az áldozat az USA-ban járt középiskolába.
Úgy tűnik, odaköltözött.
És mit fogsz csinálni?
Vállalod az ügyet?
Helytelen lenne, ha elutasítanám, de ez lenne az első büntetőjogi ügyem.
Ráadásul az iroda nem engedné,
hogy pro bono vállaljam,
és kizárt, hogy Kim Yeong-mi fizetni tudna.
Egyébként mikor mehetünk be?
Te melyik kezelést kéred?
Azt, amit ő kapott.
Ez nagyon jó.
Kang Hyo-min kisasszony!
Sziasztok!
Fájni fog?
Nem.
Lazítson csak!
Rendben.
- Akkor kezdem. - Jól van.
Nézd, milyen feszes lett a bőre!
Ugye? Hatékony eljárás.
Nekem se ártana.
Szerinted kaphatunk csoportos kedvezményt?
Nem tudom.
Majd kérdezd meg!
Csináltassuk meg mind a hárman!
Rendben.
Kim Yeong-mi.
Kim Yeong-mi… Kim Yeong-mi.
SANGRIM GIMNÁZIUM HANMUN ÁLTALÁNOS ISKOLA
Megint mosolyog.
Biztos Choi kisasszony az.
Már nem érzem az illatát.
Tessék!
Te jó ég!
Mi a baj?
Sok minden.
Szerinted mi a baj a csoportunkkal?
Szerintem nincs vele különösebb gond.
Túl unalmasak vagyunk.
Még egy jogi tankönyv is sokkal izgalmasabb nálunk.
Valóban?
Nem gondolod, hogy közös vacsorákat kellene rendeznünk?
Nemrég volt egy.
Ne mondd, hogy évi egy elég neked!
Ráadásul nem is voltál velünk.
Rendben, vacsorázzunk együtt!
Igen!
Ha már szóba került a dolog,
mit szólnál a ma estéhez?
Ha a többieknek is jó, miért ne?
Mivel ezek a vacsorák is a munka részét képezik,
gondoskodom arról, hogy mindenki ott legyen.
Ne erőltesd a dolgot!
Ha bárki hiányzik, nem lesz igazán jó hangulat.
Pláne, ha Heo Min-jeong a hiányzó.
A múltkor nem volt jelen, de gondoskodom arról, hogy most eljöjjön.
Miért nézel így?
Úgy értem, nekem is hiányzott.
Mintha mostanában nem lenne annyira elkötelezett,
mint régebben.
Bár azonos a beosztásunk…
Azaz pontosan emiatt úgy érzem, beszélnem kell a fejével.
Mi a véleményed?
Szólj, ha megvan, hova megyünk!
Rendben.
Intézem.
Heo Min-jeongnak annyi.
- A jól végzett munkára! - A jól végzett munkára!
Egészségünkre!
Fenékig! Rajta!
- Egy húzásra! - Egyben!
Egészségünkre!
Ennyi elég.
Egyél hozzá mást is!
- Szétolvad a szádban. - Edd meg gyorsan!
- Egyél, ne beszélj! - Edd meg!
Nagyon finom.
Jól van. Koccintsunk?
- Igen! - Igen!
Imádok koccintani.
Majd én összekeverem az italokat.
Te nem értesz hozzá!
Majd én.
Tudod, hogyan kell csinálni?
Profi vagyok benne.
- Oké. - Kérem a poharakat!
Mindenki nagyon várta már ezt az estét.
Fontos a sör és a szodzsu aránya.
Tudom.
Túl sok szodzsut öntesz bele!
- Még kicsit. - Mennyi sört teszel hozzá?
Csitt!
Egy kicsit kevesebbet!
Hé! Hé!
Azt mondtad, profi vagy.
Majd én!
Mi a helyzet?
Csak kellett egy kis friss levegő.
Jól vagy?
Minden rendben ment a múltkor a rendőrségen?
Egyikünk sem merte megkérdezni, pontosan mi történt.
Még mindig töröm a fejem a dolgon.
Mi történt?
Anyámnak sose volt szerencséje a férfiakkal.
Okos nő, de a férfiakhoz nem ért.
Amikor a fickó megtudta, hogy ügyvéd vagyok,
megbeszélte vele, hogy felhasználják a nevemet egy átveréshez.
Úgy látszik, továbbra is vannak, akik bármit elhisznek az ügyvédeknek.
Az áldozat azt mondta, ha nem kap 20 000 000 wont,
börtönbe juttatja anyámat.
A megtakarított pénzünk pontosan 20 000 000 wont tesz ki.
Micsoda egybeesés.
Így pont nem kell adósságba vernünk magunkat.
Így segít nekünk az univerzum.
Húszmillió won másnak talán nem sok pénz,
de én hosszú évekig dolgoztam részmunkaidős állásokban,
hogy összegyűjtsek ennyit.
De ugye nem akarod ezt a pénzt felhasználni?
Mi mást tehetnék?
Szerintem
ezzel anyádnak is ártasz.
A végén még komolyabb bűnügyekbe is belekeveredik.
Ha anyád beugrik a kútba, akkor vagy jó gyereke, ha utána ugrasz?
Ha megoldod ezt a helyzetet,
talán soha nem lesz esélye arra, hogy rendbe tegye a dolgait.
Jobb, ha rájön erre, és mindent újrakezd.
Erre még nem gondoltam.
Köszönöm. Elgondolkodom a dolgon.
Jöhet a következő kör?
- Igen! - Igen!
Milyen következő kör?
Ne bonyolítsuk túl: megvacsoráztunk és ennyi.
Szívtelen vagy!
Jöjjön a második kör!
- Hajrá! - Hajrá!
Részeg vagyok. Hazamegyek.
Köszönöm.
Ne már!
Hogy lehet ilyen szívtelen!
Ez így nem buli.
- Én is megyek. - Micsoda?
Köszönöm a vacsorát. Viszontlátásra!
- Szívtelen vagy! - Az vagyok.
- Unalmas vagy! - Nem vagyok.
Nekem is mennem kell.
Rendben. Viszontlátásra holnap!
Unalmas.
Nagyon.
Ráér egy percre, Choi kisasszony?
Hogyan?
Persze.
Na, ki jön még egy körre?
Tessék!
Mi ez?
Vettem pár ruhát az ikreknek.
Köszönöm.
Tudja, az irodánk a piacinál kedvezőbb lakáshitelt
biztosít az alkalmazottainak.
Ha már hivatalosan is a munkatársunk lesz, segítek,
hogy igénybe vehesse ezt a hitelt.
Rendben.
Akkor beköltözhetnek
egy olyan lakásba, ahol az ikrek is jobban elférnek.
Nagyon köszönöm.
De az értékelésemet nem fogja befolyásolni a helyzete.
Hogyne, megértem.
De…
ha valaha szüksége van valakire, akire számíthat, forduljon hozzám bátran!
Rendben.
Köszönöm, Yoon úr.
Mondtam, hogy bejöhetsz?
Csak szomjas vagyok.
Hé!
Iszunk még egy sört?
Van itthon söröd?
Részeg vagyok, lefekszem aludni.
Te pedig hazamész!
Legalább egy kis vizet adj!
Figyelj rám!
A barátodként beszélek veled:
ez a nő nem pálya.
Miért?
- Idősebb vagyok… - Nem számít.
Elvált nő vagyok.
Nem érdekel.
- Gyerekem van. - Már felnőtt.
És nem lehet több.
Ezt az istenek dolga eldönteni.
Nem a tiéd.
- Nem lesz több gyerekem. - Én nem erőltetem.
És?
Mi van még?
Egyáltalán miért beszélek veled erről?
Akkor csak randizzunk!
Jól van.
Mondjuk, hogy nem megyek férjhez!
Te vajon örökké ráérsz?
Hallottál már a haszonáldozati költségről?
Nőtlen maradsz?
Nem. Feleségül akarom venni azt,
akit szeretek.
Na, ugye!
És téged szeretlek!
Hogyan vehetnék feleségül bárki mást?
Te…
Nem érdemellek meg téged.
Úgy gondolod?
Akkor tegyük azt, amit a részegek szoktak!
Mit?
Hibázzunk!
Ez tényleg hiba, tudod?
Ha te mondod.
X egyenlő mínusz b, plusz-mínusz…
X egyenlő mínusz b plusz-mínusz…
A MATEMATIKA ALAPJAI
Igen!
- Úgy kell neked! - Tetszik?
Nézzétek!
Jöhet a cigaretta!
Hagyd már abba!
Minden rohadt éjszaka!
Nem kellene magánzárkába tenni?
Hogyan aludjunk egy ilyen őrült mellett?
A KEZDŐ ÜGYVÉD, KANG HYO-MIN MEGMENTI AZ ISMERETLEN MŰVÉSZT
DOLGOM AKADT. MAJD TALÁLKOZUNK!
Hát elfutottál?
Mindegy, majd az irodában találkozunk.
Most mit tegyek?
PTSD?
Az orvos szerint igen.
Szorongás gyötri,
és szinte minden éjszaka rémálmai vannak.
Zsibbadásra és fájdalomra is panaszkodik.
A többi őrizetes egyre ingerültebb, ezért odafigyelünk a dologra.
Értem.
X egyenlő mínusz b plusz-mínusz négyzetgyök b mínusz 4ac.
X egyenlő mínusz b plusz-mínusz négyzetgyők b négyzet mínusz 4a.
Mi újság?
Mínusz…
Kim kisasszony!
Mondjak valamit?
Általános iskolában és középiskolában is
osztályelső voltam.
Értem.
Itt az áll, hogy csak az általános iskolát végezte el.
A második év végén kimaradtam a középiskolából.
Mert…
megaláztak és bántalmaztak.
Ezt cigarettával csinálták.
Meglepődött?
Biztos nem hitte, hogy ilyen rossz a helyzet.
Azt mondja,
hogy az áldozat…
Igen.
Ő volt a felelős mindenért.
Ezt is ő tette.
Azt hittem, továbbléptem.
Leérettségiztem, és egyetemre akartam menni,
de az elszenvedett fájdalom
testileg és lelkileg is tönkretett.
Annyira fájt mindenem,
mintha mindennap megvertek volna.
Ezért elkezdtem gyógyszereket szedni.
Ettől viszont szinte elhalt az agyam.
Alig voltam magamnál, nem tudtam tanulni.
De nem tudtam leállni a gyógyszerekkel.
Ha nem vettem be őket,
újra gyötörni kezdett annak a napnak az emléke.
Az első beszélgetésünk során azt mondta, részben én vagyok a felelős, igaz?
Találkoztunk már korábban is?
Pihennem kell.
Álmos vagyok a gyógyszerektől.
Jól van.
Lássuk, ki fog nyerni!
Heo kisasszonyt keresi?
Hogyan?
Igen.
Megint házon kívül van?
Igen.
Egy másik városban van tárgyalása, de holnap már bent lesz.
Rendben.
- Pardon? - Ó, semmi.
- Szólna, ha visszajött? - Hogyne.
Jelezzem neki, hogy sürgős a dolog?
Ne!
Ne mondja el neki, hogy kerestem!
- Rendben. - Egy szót se!
Rendben.
A megállapodás valóban tartalmazott egy záradékot,
vételi opciót kínálva fel abban az esetben,
ha az igazgatót sikkasztással vádolják.
Tehát a Bluestone kölcsönzött 15 milliárd wont
a Hynic Core Rt-nek,
a vételi opció révén ingyen hozzájutott a Hynic Core részvényeihez,
majd eladta őket az Optalynnak 120 milliárd wonért.
Azaz a cég több mint 100 milliárd won nyereségre tett szert.
Ez tényleg nem semmi.
Ez azt jelenti,
hogy Ko Seung-cheol úr
nem csak több tízmilliárdnyi osztalékot tehetett zsebre,
de több milliárd wonnyi tiszteletdíjat és sikerdíjat is kapott,
mivel ő képviselte az Optalynt a Hynic Core Rt. felvásárlása során.
És ezzel megszilárdította a pénzcsinálói pozícióját az irodában.
De tényleg azt hiszi, hogy Ko úr előre kitervelte a dolgot?
Ko úr
nyilván tudta, hogy az Optalyn a Hynic Core technológiájára pályázik,
hiszen már régóta ő képviselte a céget.
De az adott időpontban a Hynic Core és az Optalyn is az irodánk ügyfele volt,
azaz nem vehetett részt közvetlenül az Optalyn felvásárlásában.
Azzal megszegte volna a vonatkozó jogszabályokat.
Ezért hozta be az üzletbe a Bluestone-t, amiben ő is érdekelt volt.
Pontosan.
A befektetési alapok kedvezményezettjeinek nincs döntési joga,
tehát látszólag nem avatkozhatnak be az üzletmenetbe.
Valójában viszont szinte biztos, hogy mindent ő irányított a háttérből.
Azaz OEM alapot használt.
OEM ALAP SÉRTŐ BEFEKTETÉSI INTERVENCIÓ
Ez akkor is érdekellentétnek minősül, ha csak kedvezményezett volt, nem?
A Bluestone látszólag egy befektetési alap,
tehát csak az eszközkezelő rendelkezik döntési jogkörrel.
Ko úr papíron csupán kedvezményezett.
Ráadásul, mivel az adott céget kifejezetten erre a célra alapították,
nem állt fenn közvetlen érdekellentét.
De hogy elkerülje az esetleges problémákat,
lemondott a szerződési jogáról.
Mindenre gondolt.
Így nehéz lesz bizonyítani a befolyásolás tényét.
Még ha a háttérből ő mozgatta is a szálakat,
biztos nem hagyott nyomokat maga után.
Lehet, hogy tudom, mi a megoldás.
Jól van, apa.
Anya megkért, hogy vacsorázzak vele, így gondoltam benézek a campusra.
Igen.
Rendben.
Szia!
Hogy képviselhetik a lányom gyilkosát?
Hogy tehetik ezt?
Hogyan?
Hogy védelmezhetik azt a szörnyeteget?
Mi a probléma?
Maga meg kicsoda?
Menjen innen!
Beszélnem kell azzal az ügyvéddel, Kang Hyo-minnel,
vagy hogy hívják!
Nagyon durva, mi?
Kelj fel!
Nem viselkedhet így. Kérem, távozzon!
Tessék!
CHOI HEUN-HEE
Hyo-min!
Kim Yeong-mi.
Régebben Kim So-yunnak hívták.
Azzal vádolják,
hogy megölte Choi So-yunt.
Ismerem az illetőt?
Gondolkozz!
Tartozol neki ennyivel.
- Choi So-yun. - Egyszer olvastam egy interjút,
amit egy női magazinnak adtál.
Megkérdezték, van-e bármi, amit megbántál, bármi, amit visszacsinálnál.
Emlékszel, mit válaszoltál?
Hogy semmit nem bántál meg,
és ha ezerszer újra kellene kezdened, akkor is mindent ugyanúgy tennél.
Azt mondtad, egyetlen döntésedet sem bántad meg.
Tényleg így érzed?
Tényleg azt hiszed, semmit nem tettél életed során,
amit bánnod kellene?
Amennyire tudom, nem éltél túlzottan jó életet.
Kegyetlen vagy, egoista és képmutató.
Fogyatékosokkal foglalkozó törvényeket írsz és önkénteskedsz,
mégis magára hagytad a fogyatékos lányodat.
Kiálltál az iskolai bántalmazások áldozatai mellett,
mégsem segítettél Kim So-yunnak.
Legalább próbálj megbánást érezni,
hogy megérthesselek!
B négyzet…
Emlékszem magára.
Tényleg?
Megváltoztatta a nevét Kim So-yunról Kim Yeong-mire.
Igen.
Gyűlöltem azt a nevet.
Maga szerint miért tette ezt velem Choi So-yun?
Mert ugyanaz volt a nevünk?
Mert nem adtam oda neki a könyvemet?
Vagy azért,
mert én voltam a legjobb tanuló az iskolában?
Nem hiszem.
Nem volt semmi oka a dologra.
Ezt a kegyetlenséget semmi nem indokolhatja.
- Én akkoriban… - Biztos volt rá oka.
Mindenkinek megvannak a maga kifogásai.
De
a kívülállók soha nem ártatlanok.
A tétlenségük épp olyan
kegyetlen tud lenni, mint az elkövetők
tettei.
És így végeredményben
az elkövetők pártját fogják.
Azt mondják, nem csak a tetteinkért kell felelnünk,
hanem a tétlenségünkért is.
Mit akar,
mit tegyek magáért?
Ne ítéljenek el
gyilkosság miatt!
Hogyan?
Tudom,
hogy bűnt követtem el.
De a legkevésbé sem akarom,
hogy elítéljenek gyilkosságért.
Szánt szándékkal megütötte Choi So-yunt,
a halálát okozva ezzel.
Az ön által elszenvedett dolgok
enyhítő körülménynek bizonyulhatnak az ítéletnél,
de ettől még gyilkosságot követett el.
Ha akár csak egyetlen ember segített volna rajtam,
most én ülhetnék a maga helyén.
Én lettem volna az osztályelső,
nem maga.
Tudom,
összevissza beszélek.
De kérem, próbáljon segíteni!
Csakis…
magára számíthatok.
YOON SEOK-HOON
Minden rendben?
Tessék!
Minden rendben?
Mi lett a zakójával?
Elküldtem a tisztítóba.
Köszönöm a segítségét.
Ő az áldozat anyja Kim Yeong-mi ügyében?
Igen.
Ismeri Kim kisasszonyt?
Igen.
Amikor elvállaltam az ügyet, akkor még nem tudtam,
de ugyanabba a középiskolába jártunk.
Súlyos zaklatásnak volt kitéve az iskolában,
és az áldozat
volt a legfőbb zaklatója.
Értem.
Gondoskodni fogok arról, hogy ártatlannak találják,
mert én is felelős vagyok a dologban.
Hogyhogy?
2013. OKTÓBER
Szia!
Viszlát!
ISKOLAI TERÜLET
Jól vagy?
- Ne már! - Istenem!
Nem sétálhatsz ki így az útra!
Mindegy.
Megsérültél?
Nem ütött el, szóval nem érdekes. Hagyjon!
Nézd…
Istenem!
A telefonja…
BEVERTÜK CHOI SO-YUN ARCÁT
CIGARETTAHAMU A FEJÉRE
KIENGEDTEM A GŐZT
SZÉP MUNKA
SZOROSABBRA KELLETT VOLNA HÚZNI
MINTHA NEM IS FÁJNA NEKI
Ezt nézzétek!
JOBBAN EL KELLETT VOLNA VERNI
GGUNGYI
Igen, tessék!
Igen, nálam van a telefonod.
Ne! Add anyádat!
Beszélni akarok vele.
Összehívom a zaklatásokkal foglalkozó bizottságot.
Megvédjük az áldozatot,
a felelősöket pedig kicsapjuk az iskolából.
Emellett
büntető- és polgári jogi eljárást is kezdeményezek.
Ez a dolgozó nők sorsa:
mindig utolsónak tudnak meg mindent.
Az áldozat nem más
mint Kim So-yun.
Nem ismerős a neve?
Kim So-yun?
Igen.
Kim So-yun, az osztályelső.
Régebben a maga lánya volt az osztályelső,
de mióta So-yun ide jár, leromlottak a jegyei, igaz?
Maga pedig segíteni akar a lánynak,
aki túlszárnyalta a saját gyerekét.
Mondja,
hallja maga, amit mond?
Idefigyeljen, Choi asszony!
Senki nem csaphatja ki a lányomat.
Az apja az igazgatótanács elnöke.
Megértette?
A családunk mottója pedig az, hogy
„Ne hagyd, hogy szórakozzanak veled!"
Nem gondolja, hogy ha megszégyeníti a lányomat
a bizottság előtt, akkor a maga lánya ellen irányul majd a dühe?
Ez nem csak hallgatás volt, hanem aktív bűnrészesség.
Anyám nem tett semmit.
És én sem tettem semmit.
Kim So-yun nem sokkal később
kimaradt az iskolából, Choi So-yun pedig az USA-ba ment tanulni.
El se hiszem, hogy megfeledkeztem a dologról.
Felelős vagyok, mert szótlanul néztem a dolgot.
Ezért most minden tőlem telhetőt meg akarok tenni érte.
Szeretném, ha én vihetném az ügyet, és én mondhatnám a védőbeszédet.
Biztos benne? Ez az első büntetőjogi ügye.
Igen, képes vagyok rá.
Rendben.
Köszönöm.
HOTEL LIELSIUM
Úgy tűnik, vonzódnak önhöz az emberek.
Tényleg?
- Úgy gondolja? - Egyértelműen.
A túlzottan tökéletes emberek
néha nem túl sármosak,
de önnel más a helyzet. Ön sikeres,
mégis valamiféle űrt érzékelek ön körül.
De úgy érzem, ettől valahogy csak még megnyerőbb lesz.
És miféle űrt érzékel?
Azt a fajtát, amelyet mintha…
nem kellene betölteni.
Én mégis…
pontosan
ezt szeretném tenni.
TÁRGYALÁS
ELSŐ MEGHALLGATÁS
Megismételné, kérem?
A VÉDELEM KÉPVISELŐJE, ALPERES
- A vádlott ártatlan. - Hogy mi?
Hogy lenne ártatlan?
Megölte a lányomat!
Kérem, hogy a hallgatóság tagjai maradjanak csendben!
Ülj le!
Ügyvédnő,
tisztában van azzal, hogy ha a vádlott ártatlannak vallja magát,
azzal súlyos károkat okozhat magának az eljárás során?
Igen, felmértük a helyzetet.
De a vádlott tettei a törvény szerint nem minősülnek gyilkosságnak.
A gyilkosság vádjához mind a szubjektív, mind az objektív
tényezőknek jelen kell lenniük.
Másként fogalmazva,
a szándéknak és a tettnek egyidejűleg kell bekövetkeznie.
És itt szó sincs erről.
Engedje meg, hogy egy egyszerű példával éljek!
Ha valaki elgondolkodik azon, hogy megöl valakit,
de nem teszi meg a dolgot, az nem gyilkosság.
Ha az illető másnap meggondolja magát, és már nem tervezi megölni az illetőt,
de az mégis meghal, mert az adott személy véletlenül ráejt valamit,
az sem minősül gyilkosságnak,
mivel a szándék és a tett nem egyidejű.
Ez a helyzet a vádlott, Kim Yeong-mi esetében is.
A tompa tárggyal végrehajtott ütés szándékos volt,
de nem ez vezetett az áldozat halálához.
A halálát okozó baleset ugyanakkor nem volt szándékos,
előre nem látható körülmények
között következett be.
Következésképpen
az ügyet két különálló vádpontra kell bontani.
Az első cselekedetet testi sértésként,
a másodikat pedig halált okozó közlekedési balesetként kell kezelnünk.
Értem.
Hyo-min zseniális!
Ügyész úr!
Káprázatos.
Kívánja módosítani a vádat?
ÜGYÉSZ
Tisztelt bírónő, úgy véljük,
a vádlott emberölési szándékkal támadt rá az áldozatra.
Következésképp
kitartunk a gyilkosság vádja mellett.
Mindazonáltal,
ha a bíróság úgy véli,
hogy az eset nem tekinthető gyilkosságnak,
akkor emberölési kísérlet és halált okozó testi sértés lesz a vád.
Emellett a közlekedési balesetekre vonatkozó jogszabály alapján
gépjárművel elkövetett halálokozás miatt is vádat emelünk.
Ügyvédnő!
Van kifogása a vád ilyen módosítása ellen?
Nincs, bírónő.
Ideje kitalálnunk,
hogyan vigyük be a végső csapást.
Értem.
Nagy feladat, de megteszem, ami tőlem telik.
Nem számít, milyen jól érvel, pusztán érvekkel nem nyerhet.
Csak a jól csiszolt drágakövekből lesznek gyönyörű ékszerek.
Az a legfontosabb, hogy megtalálja ezt a drágakövet a tények között.
Ügyvédként hiába érvelünk hatékonyan,
nem teremthetünk számunkra kedvező tényeket.
Értem.
Most dolgom van.
Viszontlátásra!
Nagy voltál ma!
Ügyvédnő…
Ez nagyon menő volt!
Köszönöm.
Meg kell néznem a baleset helyszínét.
De már jártál ott.
Talán elkerülte valami a figyelmemet.
De nem vagy nyomozó. Miért csinálod ezt?
Hogy lássam, találok-e egy drágakövet.
Hallom, felajánlottad, hogy fizeted az ügyvédi költségeket.
Tényleg?
Nem túlzás ez?
Segítünk neked!
Csak szólj, és segítünk!
Mit tehetünk? Keressünk drágaköveket?
ANYA
Küldtem pár referenciaanyagot, nézd át őket!
És átutaltam a számládra
az ügyvédek tiszteletdíját.
Ji-eun elmondta.
Mit mondott anyámnak?
Miért fizette ki a tiszteletdíjat?
MEGOLDOM EGYEDÜL. MIÉRT AVATKOZOL BELE?
KÜLDTEM PÁR REFERENCIAANYAGOT, NÉZD ÁT ŐKET!
Ez az!
Ne haragudj, amiért nem az irodában beszélgetünk.
Ugyan már!
Tetszik ez a hely.
Lee úrnak is itt kellene tartania a megbeszéléseket…
Lee úr nem tudhat erről a helyről.
Mindegy.
Egyél egy keveset! Már rendeltem.
Jól néz ki.
Szórakozik velem?
Mi a fene ez?
Sajnálom.
Most meg mit bámul?
A francba!
Nyugalom.
„Nyugalom”?
Miért szitkozódik?
- Micsoda? - Mindketten hibásak vagyunk,
akkor meg miért szitkozódik?
Hé!
Megőrült? Én vagyok a vevő!
Ekkora felhajtást csap egy 3000 wonos americano miatt?
Ha ennyire odáig van, meghívom egyre.
Most aztán tényleg elvetette a sulykot!
És maga?
Hé!
Hol a főnöke?
Hívják ide a főnököt!
Gondoskodom róla, hogy kirúgják a francba!
Maga nem normális.
Tudja, milyen nehéz felszolgálót találni?
Nem fognak kirúgni egy ilyen bunkó miatt.
És ez nem csak egy kávézó, hanem egy nagyvállalat is.
Á, értem.
Azt hitte, ez egy kis nyamvadt kávézó?
„Nyamvadt"?
Maga…
Rajta!
Tessék, üssön csak meg!
- Mi a… - Akkor legalább elverhetem.
Mi a fene?
Elnézést!
- A tisztítószámlára. - Maga itt a főnök?
Nem.
Akkor minek szól bele?
Túl hangosan kiabált.
Nem azért kiabáltam, hogy kifizessék a tisztítást.
Elnézést!
Mi a probléma?
Ki maga?
Én vagyok az üzletvezető.
El se hinné,
- mit művelt ez a… - Kérem, távozzon!
Micsoda?
Csak távozzon! Ne rendezzen jelenetet!
Tudja, mit mondott nekem?
Rendben.
Kérem, távozzon, és ne rendezzen jelenetet!
- Ismeri a lányt? - Nem.
Menjünk vissza az irodába!
Hozom a kocsit.
Kint találkozunk.
Miért avatkoztál bele?
Meg tudom védeni magamat.
Miért avatkoztál bele?
Félre ne értsd, nem azért,
mert rólad volt szó.
Egyébként is, mi bajod van?
Másra is dühös lennél, ha segített volna?
Nem.
Sőt, megköszönnéd a dolgot.
Ti, gyerekek, azt hiszitek, a szülők az előző életük bűneiért vezekelnek?
Azt hiszitek, szentek vagyunk, és semmi nem esik rosszul nekünk?
Hát nem így van.
Ha bántanak minket, csak lassan gyógyulnak be a sebeink.
Mégis azt hiszitek, jogotok van kiabálni velünk.
Anya!
Igen?
Felhívhatlak valamikor?
Igen.
Mi a számod?
YULLIM HEO MIN-JEONG
Nem foglak túl gyakran hívni.
Rendben.
Ez nagyon szép.
Azt sem tudtam, nyílnak-e még a virágok.
Gyakrabban kellene ilyesmit csinálnunk.
A többiek azt mondják, sokat fejlődött ügyvédként.
Ugyan, dehogy!
Még hosszú út áll előttem.
De…
nagyon igyekszem.
Amikor a társasági jogi osztályra kerültem,
a szakzsargon miatt alig értettem, mi folyik körülöttem.
Tudtam, hogy az anyanyelvemen beszélnek, de felőlem akár kínaiul is lehetett volna.
Megesik az ilyesmi.
Ezt nem tanítják a jogi egyetemen.
Tényleg nem.
Ezért rászoktam arra,
hogy mindenről hangfelvételt készítsek.
Aztán újra és újra meghallgattam az anyagokat,
amíg meg nem értettem, miről volt szó.
Nem volt könnyű.
Ügyesen csinálta.
Fázik?
- Hagyja csak! - Kérem!
CHOI YUN-GEUN RÁÉR MA?
SÉTÁLUNK EGYET ESTE?
HOTEL LIELSIUM, 930-AS SZOBA
HA DU-SIK PARTNER
Nos?
Készített fotókat?
Hát…
Készítettem,
de törlődtek.
Hé!
Hogy tudta így elszúrni a dolgot?
Szerda este újra találkozunk.
Egy szállodában.
Ó, tényleg?
Ezzel kellett volna kezdenie!
Kwon asszony
biztos nagyon ki van éhezve.
Ezt ne szúrja el!
Igenis.
Szerdán…
Hogy érti ezt?
A felesleges emberek közül néhányan
szintén lekötelezték valamivel Ko urat.
Ő valószínűleg nem rúghatja ki őket.
Nyilván azt tervezi, hogy önnel végezteti el az átszervezést,
aztán, ha már elvégezte a munkát, megszabadul öntől.
Képes lenne erre?
Logikus lépés lenne.
Ko úr egyik beosztottja
fogja előkészíteni a terepet.
Ko úr nem szereti bepiszkítani a kezét,
így nem ő fog cselekedni.
Ha Du-sik néhány napja megkért, hogy vacsorázzunk együtt.
Ugye tudja, hogy ő Ko úr bizalmi embere?
Tudom.
Ha úr és Ko úr nagyban különbözik egymástól.
Ha Du-sik kétes alak.
Ha nem talál semmi kompromittáló dolgot, kreál valamit,
méghozzá a lehető legaljasabb módon.
A legaljasabb módon?
Hoszteszek, titkos viszonyok vagy szexuális szívességek segítségével.
Az ön esetében is ezzel fog próbálkozni.
Nem ismer más módszert.
Azt mondja, küld hozzám egy férfit vagy valami ilyesmi?
Elképzelhető.
Nem várhat mást tőle, számára ez a normális.
Akinek csak kalapácsa van, az minden problémát szögnek lát.
BÍRÓSÁG
UTOLSÓ MEGHALLGATÁS
Bírónő, a vádlott
egy tompa tárggyal fejbe verte az áldozatot,
életveszélyes helyzetbe hozva őt ezzel.
A Legfelsőbb Bíróság álláspontja szerint, ha valakit megvernek,
majd halottnak hiszik és eltemetik,
fulladásos halált okozva, akkor e tettek összessége emberölésnek minősül.
Az ügyész úr által felhozott precedens nem releváns a jelen ügyben.
Az említett ügy során a vádlott halottnak hitte
és eltemette az áldozatot,
és közvetlenül ez eredményezte az áldozat halálát.
Jelen esetben azonban az áldozat beavatkozott a dolgok menetébe,
megtörve ezzel az ügyész úr szerint fennálló folytonosságot.
Hogy érti azt, hogy „beavatkozott a dolgok menetébe"?
Az áldozat, Choi So-yun rendszeresen tilosban kelt át az úttesten.
Számos alkalommal megszegte a közlekedési szabályokat.
Három hónappal a halála előtt elütötték, amikor tilosban kelt át az úttesten,
és ambuláns kezelésre szorult.
Az elmúlt három évben 12 közlekedési szabálysértést követett el.
Ráadásul…
KÜLDTEM PÁR REFERENCIAANYAGOT, NÉZD ÁT ŐKET!
Az ügyész valószínűleg azzal érvel majd,
hogy a tompa tárggyal elkövetett támadás
és az autóbaleset folytonossági kapcsolatban áll egymással.
Ha meg akarod cáfolni ezt,
be kell bizonyítanod, hogy az áldozat cselekedetei
megtörték a testi sértés és a haláleset
közötti folytonos ok-okozati viszonyt.
Középiskolás korában egyszer majdnem elütöttem Choi So-yunt.
Zöld jelzésen haladtam át,
amikor hirtelen lelépett elém az úttestre.
Négysávos út volt,
ahol a gyalogosok csak nagy veszély árán kelhettek át.
Alul- és felüljáró is volt a közelben,
mégis tilosban kelt át.
És az emberek nemigen változnak meg.
Ez az!
Segítenétek nekem?
Szükségem lesz a helyszínen készült kamerafelvételekre.
Úgy hat hónapra visszamenőleg.
Előtte még be kell nyújtanom az igénylést.
És az áldozat szabálysértéseinek is utána kell néznünk
A testi sértésre egy, az áldozat által
gyakran látogatott bár közelében került sor.
A bár parkolója az út másik oldalán található.
A baleset egy hatsávos, kétirányú úton történt,
amelyen gyalogosok nem kelhetnek át,
az áldozat mégis megkísérelte ezt.
A halálát megelőző fél évben az áldozat
összesen 34 alkalommal járt ebben a bárban,
és minden egyes alkalommal szabálytalanul kelt át az úton.
A boncolási jegyzőkönyv szerint a tompa tárggyal
okozott sérülés csak agyrázkódást okozott,
a halál oka pedig az ütközés okozta mellkasi sérülés által kiváltott
szívizom-repedés volt.
Azt akarja mondani, hogy a lányom tehet arról,
hogy meghalt?
Hát mi értelme van ennek?
Rendet a tárgyalóteremben!
Még egy ilyen kifakadás, és kivezettetem a teremből!
Én nem…
Ne, Myeong-suk!
Nyugodj meg!
Meg kell nyugodnod.
Ha elfogadnánk az ügyész úr állítását,
azzal túlzottan kiterjesztenénk a vádlott tette
és az áldozat halála közötti ok-okozati viszonyt.
Az ügyet nem gyilkosságként, hanem két, egymástól független esetként,
tompa tárggyal okozott testi sértésként, illetve autóbalesetként kell tárgyalni.
Ezt bizonyítékokkal is alá fogom támasztani.
Halljuk a javaslatát, ügyész út!
A vád 25 év börtönbüntetés kiszabását indítványozza.
Halljuk a védőbeszédét, ügyvédnő!
Tisztelt bírónő,
nem csak védőügyvédként szólalok fel,
hanem olyan személyként is,
aki teljes mértékben átérzi a helyzet súlyosságát.
A vádlottat, Kim-Yeong-mit
megalázták és bántalmazták a középiskolában.
Én is egyike voltam azoknak, akik nem vettek tudomást
erről az erőszakos viselkedésről.
Hogy érti ezt?
Bizonyítékul benyújtok egy 12 évvel ezelőtt készült felvételt, melyen látható,
ahogy a vádlottat bántalmazzák.
Tisztelt bírónő, a felvétel kétes forrásból származik,
és nem áll közvetlen kapcsolatban az üggyel,
ugyanakkor a lejátszása további fájdalmat okozhat az áldozat családjának.
Így igaz.
Az adott felvétel valóban nem áll közvetlen kapcsolatban jelen üggyel.
Ugyanakkor fontos szempont lehet az ítélet kiszabása során,
mivel bemutatja, milyen szerepet játszott
a bántalmazás a vádlott mentális állapotának kialakulásában
és tettének elkövetésében.
Ha e célból kívánja benyújtani az adott bizonyítékot,
azt korlátozott mértékben figyelembe vehetem.
Engedélyezem.
Micsoda?
A lányom meghalt,
maga meg valami videofelvételről beszél?
Kit érdekel az a hülye felvétel?
Rendet!
Maga még bírónak meri nevezni magát?
Miért?
Miért védi a gyilkost?
Kérem, vezessék ki a hölgyet!
Hagyjanak!
Hagyjanak békén!
Engedjenek el!
Ezt nem ússzák meg!
Megölöm magukat!
Folytassa, ügyvédnő!
Tisztelt bírónő!
Mielőtt lejátszanánk a felvételt,
engedélyezi, hogy a vádlott szemkötőt és zajszűrő fejhallgatót tegyen fel,
hogy ne érje trauma?
Igen, engedélyezem.
Mi lenne, ha bekötné a szemét, és hallgatna egy kis zenét?
Yoon úr…
TÁRGYALÁS
Jöhet a cigaretta!
Ugye tudod, hogy ha megmozdulsz, megsérül a szemed?
Így, ni.
Istenem!
TANÚ
Nagyon fáj?
Hadd mutassak be egy, a bántalmazás előtt készült felvételt is.
Leveheti a szemkötőt.
Egy, kettő, három!
- Bocsi! Kellemes takarítást! - Kinyírlak titeket!
A vádlott, Kim Yeong-mi
éles eszű, szorgalmas tanuló volt,
aki a középiskola első évében kiváló tanulmányi eredményt ért el.
Átlagos lány volt: sokat nevetett
és egy szép jövőről álmodott.
Ha nem bántalmazták volna az iskolában,
most nem a vádlottak padján ülne,
hanem a képességeit kiaknázva a társadalom hasznos tagja lenne.
Még az is lehet, hogy az én helyemen ülne,
vagy ön mellett, a bírói pulpituson.
Tisztelt bírónő!
A vádlott tettét nem igazolhatjuk és nem bocsáthatjuk meg.
Meg kell kapnia a megérdemelt büntetését.
De ha csakis a büntetésre koncentrálunk,
még egy élet kárba vész.
A törvény célja nem csak a büntetés,
hanem az is, hogy a rehabilitáció által új esélyt adjon az elítélteknek.
A Kim Yeong-mi által elkövetett bűntett
nem csupán személyes tragédia, hanem egy társadalmi hiányosság tünete is.
A rehabilitációja pedig nem csak személyes ügy, hanem lehetőség számunkra,
hogy végre együttérzéssel és felelősséggel forduljunk felé,
egy humánusabb társadalmat építve ezáltal.
Szeretnék beadni egy petíciót,
amelyet a vádlott 84 régi osztálytársa írt alá,
akik egykor tétlenül nézték a kínzását.
Tisztelt bírónő,
kérem, hogy az ítélet kiszabásakor
vegye figyelembe a korábban látott videofelvételt
és ezt a petíciót is!
Kérem, tegye lehetővé, hogy Kim Yeong-mi új életet kezdhessen!
Vádlott,
most az öné a szó.
Bűncselekményt követtem el.
Őszintén bánom, amit tettem.
Alázatosan elfogadom a kiszabott büntetést.
A bíróság meghozta az ítéletét.
Elfogadom a védelem érvelését,
miszerint nem áll fenn közvetlen ok-okozati kapcsolat
a vádlott által elkövetett
testi sértés
és az áldozat halála között.
Azaz a testi sértés és az autóbaleset két különálló esetnek tekintendő.
A vádlott először
megütötte az áldozatot
egy tompa tárggyal, azzal a szándékkal, hogy sérülést okozzon neki,
agyrázkódást okozva ezzel.
Tehát a súlyos testi sértés bűntette megállapítást nyert.
Ami a balesetet illeti,
a vádlott nem viselkedett az ilyenkor elvárható körültekintéssel,
és ez az áldozat halálát eredményezte.
Azaz a vád ebben az esetben halált okozó közlekedési baleset.
E két bűncselekmény elkövetéséért
két év börtönbüntetésre ítélem a vádlottat.
A tárgyalást ezzel berekesztem.
Mik ezek?
Az iskolai bántalmazás felvételei Choi So-yun telefonjáról.
Megőrizted a telefonját?
Igen.
Soha nem jutottam el odáig, hogy visszaadjam neki.
Egy raktárban volt.
Ez segíthet az ítélet kiszabásakor.
És amit korábban mondtál…
Anya, én…
Ha a jelenlegi tapasztalatommal
és tudásommal felvértezve visszamehetnék a múltba,
talán most bölcsebben döntenék.
De…
akkor nem tudtam ennél jobb döntést hozni,
és ezen már nem változtathatok.
Mert…
minden döntésem hátterében
az irántad érzett szeretetem rejlett.
És amíg ez a szeretet változatlan marad,
minden egyes alkalommal ugyanígy döntenék.
Ezért mondtam, hogy semmit nem bántam meg.
De…
a szavaid hatására
életemben először megbánást éreztem.
Megoldom egyedül. Miért avatkozol bele?
- Mit csinál itt? - Jaj!
Yoon úr!
Azt hittem, beült valahova a többiekkel.
Mindenki elment arra a sült csirkés helyre.
Valami baj van?
Csak…
kiszellőztetem a fejemet.
Ön miért van még itt?
Van még egy kis munkám.
Néha feljövök ide, hogy felfrissüljek kicsit.
Ez kellemes.
Mi kellemes?
Minden.
A látvány, a hangulat
és…
ez a váratlan találkozás is.
Minden.
Ma, a tárgyaláson…
ritkán láttam ilyen lenyűgöző teljesítményt.
Tényleg?
Állítólag az ember mindig intuitív módon hozza meg a döntéseit,
és csak utólag áll elő a logikus érvekkel.
Ezért mondják, hogy az intuíció Isten ajándéka,
a logika pedig az intuíció hű szolgája.
Az érvelése egyszerre volt intuitív, technikás
és logikus is, ráadásul sikerült megtalálnia az egyensúlyt
az érzelmek és a logikus érvek között.
Szép munka volt.
Ön is szép munkát végzett.
Hogy érti ezt?
Ha valaki pereskedéssel próbálja begyógyítani a sebeit,
a sebek mögé kell tekintenünk.
Felejtse el az előítéleteit, csak a lényegre figyeljen!
Számomra az igazság azt jelenti, hogy megvédem azokat, akik fontosak nekem.
Ne hagyja, hogy korlátozzák a dogmák!
Az átfogó képet nézze!
Maga csodálatos szobrász.
Türelmesen lefaragja a kezdő ügyvédekről
a hibás, fölösleges dolgokat,
olyan értékeket hozva felszínre, amelyekről addig nem is tudtunk.
És a sok szobra közül vajon ki az egyik legjobb alkotása?
Lee Jin-woo?
Kang Hyo-min?
Úgy ám!
Gyakrabban kellene mosolyognia.
Nem kell spórolnia a mosollyal.
Úgy lesz.
ÜGYVÉD A PÁLYÁN
Mi a terve?
Vegyük számba a törvényes lehetőségeket!
- Mégis mi bajod van? - Yoon úr!
Yoon úr! Fegyelmezze magát!
Számítok rád!
Aggódom miatta.
- El kellett volna mondanod. - Nem adtál esélyt rá.
Meg kellett volna értetned velem.
Ráérsz holnap?
- Üdv! - Menjünk!
Ha Du-sik tettei mögött Ko úr áll.
Biztos lépni fog valamit.
Keresetet nyújtottak be a Bluestone ellen.
Visszakapja a vállalatát.
A feliratot fordította: Pordán Ferenc